ઇન્ટ્રાડે કામકાજ દરમિયાન રિલાયન્સ ઇન્ડસ્ટ્રીઝના શેરમાં આજે સવારથી લઈ બપોરે 1 વાગ્યા સુધી રૂ. 720થી 730ની રેન્જમાં ટ્રેડિંગ થયું હતું. 1 વાગ્યા બાદ તે વધીને બપોરે પોણા ત્રણની આસપાસ રૂ. 741.2ની દિવસની ઉંચી સપાટીને સ્પર્શ્યો હતો. દિવસના ઊંચા ભાવે નફારૂપી વેચવાલી થતા રિલાયન્સ ઇન્ડસ્ટ્રીઝે સમગ્ર સુધારો મંદીવાળાઓના ચરણે ધરી દીધો હતો અને એકધારો ઘટીને રૂ. 709.1ની 52 સપ્તાહની નીચી સપાટીને સ્પર્શી ગયો હતો અને આખરે 3 ટકા નરમ બનીને રૂ. 713.5 બંધ રહ્યો હતો.